Per presentar una sol·licitud d'acreditació cal estar inscrit/a com a usuari/ària al portal ACTIC ( http://actic.gencat.cat ).
La condició d'usuari/ària del portal té caràcter indefinit, al marge de si té un procediment d'acreditació en marxa o no. �
La sol·licitud per acreditar-se, per tant, s'ha de fer des de la zona privada.
Cal triar primer el nivell d'acreditació i a continuació omplir el formulari de sol·licitud, on s'han de fer constar les dades personals bàsiques.
Tal com s'explica a l'apartat Competències, nivells i certificats, es pot accedir directament al nivell 2, però per presentar-se al nivell 3 cal tenir acreditat el 2.
Per admetre la sol·licitud de nivell 3, l'aplicació de gestió comprova si la persona interessada té el certificat mitjà de l'ACTIC.
Si no és així, li demana que aporti un certificat equivalent.
El Servei d'Inclusió i Capacitació Digital farà la comprovació pertinent i validarà, si escau, el dret de l'aspirant a fer la sol·licitud de nivell 3.
Atenció: Només es tindran en compte els certificats que han estat considerats equivalents mitjançant una ordre del departament competent.
Aquesta informació es pot consultar als apartats Competències, nivells i certificats i Documentació de referència.
L'aspirant podrà fer constar també alguna o algunes de les circumstàncies següents, en cas que s'hi trobi i vulgui gaudir dels beneficis associats:
El Servei d'Inclusió i Capacitació Digital consulta telemàticament els supòsits d'exempció o bonificació.
Si algun no s'ha pogut comprovar per aquest sistema o l'aspirant s'ha oposat prèviament a aquesta consulta, el Servei demanarà a l'aspirant que li aporti la documentació necessària en un termini de 10 dies hàbils.
Els documents que cal aportar (original, còpia compulsada o document electrònic amb codi segur de verificació) són els següents:
Si s'escau, es pot presentar un document equivalent al que s'especifica en la llista anterior, expedit per una altra comunitat autònoma.
El Servei d'Inclusió i Capacitació Digital notificarà l'estimació o desestimació de la demanda d'exempció o bonificació en el termini de 15 dies hàbils.
Si l'aspirant ha demanat l'adaptació de la prova, el Servei d'Inclusió i Capacitació Digital demanarà un dictamen als equips de valoració del Departament de Treball, Afers Socials i Famílies.
Un cop rebut aquest, ho gestionarà en un termini de 10 dies hàbils i, si cal, es posarà en contacte amb l'aspirant per concretar els detalls de la prova.
La documentació que hagi de presentar l'aspirant s'ha d'adreçar al Servei d'Inclusió i Capacitació Digital i es pot presentar electrònicament (enviant un document l'autenticitat del qual es pugui verificar), presencialment al Registre de la Secretaria de Polítiques Digitals o per qualsevol altre dels mitjans previstos pel procediment administratiu comú: a altres registres administratius de la Generalitat, de l'Administració General de l'Estat, de l'Administració local, a les oficines de Correus, a les oficines consulars... ( article 16.4 de la Llei 39/2015 )
La seu del Servei d'Inclusió i Capacitació Digital és al carrer Salvador Espriu, 45-51; 08908 l'Hospitalet de Llobregat (Barcelonès).
Per fer la prova d'avaluació, la persona aspirant ha de satisfer prèviament la taxa legalment establerta, sempre que no se li hagi reconegut l'exempció.
A la taula següent se'n mostren els imports vigents:
Després de calcular el descompte, per imperatiu legal s'arrodoneix el resultat al múltiple de 0,05 immediatament superior.
Nota prèvia: Es pot consultar la informació sobre els centres col·laboradors (situació i horaris d'avaluació) mitjançant el portal ACTIC, clicant l'opció Cercador de centres col·laboradors del menú Serveis ACTIC.
Un cop complerts els tràmits anteriors, la persona aspirant pot reservar el centre col·laborador, la data i l'hora per fer la prova.
Per aquesta raó, la prova s'estructura inicialment en dues sessions, tal com s'explica en l'apartat La prova d'avaluació
L'aspirant pot fer ús de l'opció Desistiment de la sol·licitud de la seva zona privada.
Hi ha tres possibilitats, segons l'estat del seu expedient::
Atenció: No s'ha de confondre aquest tràmit amb el de donar-se de baixa com a usuari/ària del portal.
Aquesta darrera acció té com a conseqüència que ja no es pot fer cap tràmit des de la zona privada; per revertir-la, cal posar-se en contacte amb l'equip de gestió de l'ACTIC, pertanyent al Servei d'Inclusió i Capacitació Digital.
Per informar-vos sobre la prova, aneu a l'apartat La prova d'avaluació
En el cas de la segona sessió de la prova del nivell 3 podrà examinar-se de les competències no avaluades sense esperar que finalitzi aquest termini.
El pagament només es pot retornar, totalment o parcial, en els casos legalment establerts; és a dir, per causes no imputables a la persona aspirant: quan no s'ha pogut fer la prova i aquesta persona no accepta la possibilitat de poder fer una nova reserva sense cost (tal com s'explica més avall), o en altres casos d'ingressos indeguts, com els que són fruit d'un error en el càlcul de l'import.
No s'acceptarà, per exemple, cap petició de devolució per canviar de nivell un cop presentada la sol·licitud.
Les reclamacions i els suggeriments respecte del procediment d'acreditació, incloent-hi la prova, es poden formular mitjançant la bústia de contacte del portal ACTIC (secció Destacat ).
També es poden formular des del portal de la Generalitat (domini gencat.cat); en aquest últim cas, cal triar el tema Tecnologia, recerca i innovació i el subtema ACTIC.
Si la queixa es refereix a una incidència produïda en el desenvolupament de la prova, és molt important que l'aspirant ho hagi manifestat en el moment de produir-se al personal del centre, tal com s'explica a l'apartat La prova d'avaluació.
La persona interessada pot interposar un recurs d'alçada contra el resultat del procés d'acreditació davant de la consellera de la Presidència, en els termes previstos per la Llei 39/2015, del procediment administratiu comú de les administracions públiques.
El sistema habitual de notificació és una comunicació feta per la zona privada del portal, complementada pel correu electrònic.
L'aspirant també pot consultar en qualsevol moment l'estat del seu expedient mitjançant la zona privada.
L'aspirant o persona acreditada també pot enviar comunicacions des de la seva zona privada.
Totes les comunicacions enviades en un sentit o un altre mitjançant la zona privada del portal queden registrades en el sistema de registre de documents de la Generalitat.
Per calcular els terminis definits per dies hàbils, no es compten els diumenges, els dissabtes ni els festius.
Si un termini es defineix per dies naturals, es compten tots els dies.